Rannsókn héraðssaksóknara á skotárás á bíl borgarstjóra og skrifstofur Samfylkingarinnar hefur verið hætt. Þetta staðfestir Kolbrún Benediktsdóttir, varahéraðssaksóknari, í samtali við fréttastofu. Hægt verður að taka rannsóknina upp ef nýjar upplýsingar koma fram.
Sextugur karlmaður lá undir grun um að hafa skotið á bíl borgarstjóra og skrifstofur Samfylkingarinnar. Hann sat um tíma í gæsluvarðhaldi.
Samkvæmt heimildum fréttastofu er ekkert sem tengir manninn við skotárásina og engin vitni voru að henni. Maðurinn hefur ávallt neitað sök.
Dagur B. Eggertsson borgarstjóri segir óþægilegt að málið sé enn óupplýst.
Rannsókn héraðssaksóknara á skotárás á bíl borgarstjóra og skrifstofur Samfylkingarinnar hefur verið hætt. Borgarstjóri segir það óþægilegt og að auknar öryggisráðstafanir verði viðhafðar áfram.